ຊາວຄຣິສຕຽນ ຄອບຕິກອີຈິບ ໄວ້ອາໄລ ໃຫ້ພວກເສຍຊີວິດ ທີ່ກຸງໄຄໂຣ
ຊາວຄຣີສຕຽນຄອບຕິກອີຈິບ ຮ່ວມໄວ້ອາໄລ ໃນພິທີຝັງສົບໝູ່ ພວກປະທ້ວງ ທີ່ເສຍຊີວິດ ໃນຄວາມຮຸນແຮງ ໃນກຸງໄຄໂຣ.
ພວກຊາວຄຣີສຕຽນ Coptic ອີຈິບຫລາຍພັນຄົນໄດ້ພາກັນໄປຮ່ວມພິທີຝັງສົບໝູ່ພວກປະທ້ວງຄຣີສຕຽນທີ່ໄດ້ເສຍຊີວິດຈາກການຕໍ່ສູ້ກັນກັບພວກກໍາລັງຮັກສາຄວາມປອດໄພໃນກຸງໄຄໂຣ ຂະນະທີ່ສະພາປົກຄອງທະຫານຂອງປະເທດໄດ້ສັ່ງໃຫ້ລັດຖະບານທໍາການສືບສວນເບິ່ງເຫດການທີ່ວຸ້ນວາຍຂຶ້ນນີ້ ພວກໄວ້ອາໄລພາກັນໄປຮ່ວມພິທີເປັນຈຳນວນຫຼວງຫຼາຍ ຢູ່ໂບດໃຫຍ່ແຫ່ງນຶ່ງ ທີ່ຈັດຂຶ້ນໃນ ກຸງໄຄໂຣ ພາຍໃຕ້ການນໍາພາສັນຕະປາປາ Shenouda ຂອງສາສະໜາ Orthodox Cop tic ທີ່ຮຽກຮ້ອງໃຫ້ພວກຊາວຄຣີສຕຽນນທັງຫລາຍເລີ້ມອົດເຂົ້າເປັນເວລາ 3 ມື້ໃນຄວາມ ຫວັງວ່າ ສັນຕິພາບຈະກັບຄືນມາ ໂບດ Coptic ອອກຖະແຫລງການສະບັບນຶ່ງໂດຍກ່າວວ່າ ປະຊາຄົມກຸ່ມນ້ອຍໄດ້ຮັບບັນ ຫາຕ່າງໆຊໍ້າແລ້ວຊໍ້າອີກ ແລະພວກທີ່ກະທໍາຜິດກົດໝາຍກໍບໍ່ໄດ້ຖືກນໍາໂຕມາລົງໂທດ ຢ່າງໜ້ອຍປະຊາຊົນ 25 ຄົນເສຍຊີວິດໃນການຕໍ່ສູ້ກັນໃນວັນອາທິດຜ່ານມານີ້ ສ່ວນ ຫລາຍເປັນຊາວຄຣີສຕຽນນິກາຍ Coptic ໃນຄວາມວຸ້ນວາຍ ທີ່ຮ້າຍກາດທີ່ສຸດໃນປະ ເທດ ນັບແຕ່ໄດ້ມີການລຸກຮືຂຶ້ນໃນເດືອນກຸມພາຜ່ານມາທີ່ໄດ້ໂຄ່ນລົ້ມປະທານາທິບໍດີ Hosni Mubarak ອອກຈາກອໍານາດໄປນັ້ນ ການປະທະກັນໄດ້ເກີດຂຶ້ນຫລັງຈາກ ພວກຊາວຄຣີສຕຽນຈໍານວນຫລາຍກວ່າ 1 ພັນຄົນໄດ້ເດີນຂະບວນໄປຍັງຕຶກອາ ຄານໂທລະພາບແຫ່ງຊາດ ຂອງທາງການອີຈິບ ໃນກຸງໄຄໂຣ ເພື່ອປະທ້ວງຕໍ່ການໂຈມ ຕີຫວ່າງໄວໆຜ່ານມານີ້ໂດຍພວກມຸສລິມຫົວຮຸນແຮງຈັດຕໍ່ໂບດສາສະໜາຄຣິສຕ໌ໃນ ພາກໃຕ້ຂອງປະເທດນັ້ນ ການປະທ້ວງດັ່ງກ່າວໄດ້ກາຍມາເປັນຄວາມຮຸນແຮງ ຊຶ່ງພວກເດີນຂະບວນປະທ້ວງໄດ້ ຕໍ່ສູ້ກັບກັບພວກຕໍາຫລວດແລະທະຫານທີ່ຍາມຕຶກອາຄານຫລັງນັ້ນ ພວກເຫັນເຫດ ການກ່າວວ່າ ພວກລົດຫຸ້ມເກາະຂອງລັດຖະບານໄດ້ແລ່ນເຂົ້າໄປຢຽບພວກປະທ້ວງ ເຮັດ ໃຫ້ພວກປະທ້ວງຫລາຍຄົນເສຍຊີວິດ ປະຊາຊົນບາງຄົນກໍໄດ້ທໍາການແກວ່ງກ້ອນຫິນ ແລະລະເບີດນໍ້າມັນເຊື້ອໄຟໃສ່ພວກເຈົ້າໜ້າທີ່ຮັກສາຄວາມປອດໄພ ພວກປະທ້ວງຄຣີສ ຕຽນກ່າວຫາພວກຍຸແຍ່ວ່າຊ່ອຍກໍ່ໃຫ້ເກີດຄວາມວຸ້ນວາຍຂຶ້ນນີ້ ພວກທີ່ເສຍຊີວິດໄປນັ້ນຫລາຍຄົນແມ່ນໄດ້ຖືກຍິງດ້ວຍລູກປືນ ຢ່າງໜ້ອຍທະຫານ 3 ຄົນໄດ້ຮວມຢູ່ໃນຈໍານວນພວກທີ່ເສຍຊີວິດໄປ ແລະປະຊາຊົນອີກຫລາຍຮ້ອຍຄົນໄດ້ຮັບ ບາດເຈັບ ຫລັງຈາກການພົບປະກັນກ່ຽວກັບວິກິດການດັ່ງກ່າວໃນວັນຈັນວານນີ້ ພວກນາຍພົນ ທະຫານທີ່ຍຶດອໍານາດຈາກທ່ານມູບາຣັກ ກ່າວເນ້ນຍໍ້າເຖິງການໃຫ້ຄໍາໝັ້ນສັນຍາ ທີ່ ຈະມອບອໍານາດໃຫ້ພວກພົນລະເຮືອນທີ່ໄດ້ຖືກເລືອກຕັ້ງຂຶ້ນໂດຍປະຊາຊົນໃນຂັ້ນຕໍ່ ໄປນັ້ນ